Cēres iela (Rīga)
Šis raksts ir par ielu Rīgā. Par citām jēdziena Cēres iela nozīmēm skatīt nozīmju atdalīšanas lapu. Cēres iela ir iela Rīgā, Zemgales priekšpilsētā, Bieriņu apkaimē, pilsētas daļā Mārupē. Cēres iela sākas krustojumā ar Graudu ielu un Dzelzceļa ielu pie pārbrauktuves pāri Rīgas—Jelgavas dzelzceļa līnijai un beidzas krustojumā ar Dauguļu ielu. Ielas kopējais garums ir 1860 metri, tā klāta ar asfaltbetona segumu. Cēres ielā ir tikai savrupmāju apbūve. Iela nosaukta Cēres — Tukuma novada Cēres pagasta centra — vārdā.